— 092 — 



la plus part des choses celle d'Angleterre ne varie de la Romaine fors qu'au 

 language. Qui est ce qu'à présent elle peult respondre au désir du Roy 

 et de la Royne très chrestiens , et ainsy le leur fera dire par son embas 

 sadeur par de là. 



Et le dict s r grand trésorier a adjousté : 



Que suivant ce que dessus, estant fort pressé par le dict s r embassa- 

 deur à dire quelque chose de ce qu'il pensoit , il dict qu'il ne pouvoit 

 aucunement penser, sinon que Mons 1 le Duc trouve bon de prendre la 

 poste avec une modérée compaignie pour venir par de çà en ce printemps* 

 comme en may, ou semblable temps, pour veoir la Royne, ce qu'il pou- 

 roit faire sans le préjudice de luy, considérant la grandeur de sa Ma- 

 jesté, et qu'il n'a aucun estât souverain, ains l'honneur d'estre duc et 

 frère de Roy, et comme un jeune Prince désirant aussy de travailler et 

 veoir les païs , il pourra en ceste sorte venir à Grenwich , ou en quelque 

 autre lieu icy près de Londres en Kent , ou bien la part où la Royne lors 

 se trouvera, qu'il auroit bonne espérance que l'affaire se conduiroit à une 

 bonne et bien heureuse conclusion; car accordant qu'il se peult trouver 

 aultant agréable , comme plusieurs en ont faict rapport puis naguères , 

 en ce que la picotte de la petite vérolle s'est toute effacée, n'y voyoit dif- 

 ficulté importante que celle de la religion. Et quant le mutuel contente- 

 ment se trouvera aulx personnes , il espéroit que la religion ne l'empor- 

 tera, et qu'il y aura encores des conseillers qui vouldront ainsy adviser 

 que Mons r le Duc se puisse contenter avec une telle tolération pour 

 l'exercise d'aucuns points cte sa religion qui n'offenseroit l' estât de ce 

 royaume. 



Des autres propos dudict s 1 grand trésorier s'est comprins : 



Que la dicte Dame a le cueur et l'affection entiers vers le Roy et la 

 Royne sa mère à vouloir demeurer à jamais leur bonne confédérée, 

 ainsy qu'elle pense bien aussy que eulx , de leur costé , luy correspondent , 

 mais qu'il ne voyt pas que cela puisse guères longuement durer, non- 

 obstant sa présente véhémente intention à persévérer et garder le traicté 

 de sa part, attendu les déportemens de la France, lesquels luy semblent 

 que tendent fort à déprimer les protestans là où ce royaume ne peult 

 faire qu'il ne leur porte faveur, ce que sera occasion, si le mariage ne 

 succède, que peu à peu toute la seureté de la ligue s'ira perdre, et n'y 

 aura ny traicté , ny serment , ny commerce , ny lettres , ny bonnes paroi les 

 qui les puissent en garder, car vouloit dire librement que, comme il 

 pensoit, par les opinions des plus sages, que la Royne sa maistresse ne 

 pourroit faire qu'enfin elle et son Estât ne fussent contraints de suivre 

 les délibérations et les générales résolutions qui se prendront par les 

 Princes protestans pour la deffense de leur religion, et pour résister 

 aux attemplats de ceulx qui vouldront invahir ce royaume, dont pour 

 boucher le pas à tous inconvéniens qui pourront survenir en l'amitié cl 



